אחרי שלוש שנות זוגיות, חווייאר בארדם ופנלופה קרוז החליטו למסד את הקשר והתחתנו מוקדם יותר החודש בטקס פרטי באיי הבאהאמס, כך אישר אמש הסוכן של קרוז לאתר E!Online. החתונה התקיימה בבית חבר של השניים, בנוכחות חברים ובני משפחה בלבד.
צמד השחקנים עטורי האוסקר נפגשו לראשונה על סט הסרט Jamon Jamon ב-1992, וב-2008 הופיעו על המסך כבני זוג, בסרטו של וודי אלן "וויקי כריסטינה ברצלונה". על תפקיד אשתו-לשעבר המעורערת של בארדם זכתה קרוז באוסקר. את הפסלון שלו קיבל בארדם על משחקו ב"ארץ קשוחה", שנה מאוחר יותר.